E.O.S.

AS E.O.S. (Estonian Oil Service) oli Eesti ettevõte, mis tegeles nafta ja naftasaaduste laadimise ja ladustamisega. Ettevõte registreeriti 1993. aasta lõpul ja kanti Äriregistrisse jaanuaris 1997. Septembris 2002 võttis Hollandi investeerimisfirma Baltica Finance N.V ettevõtte üle USA gaasiettevõttelt El Pasolt ning hakkas Maardus mahutiparki suurendama. 2004. aastal ostis E.O.S-i Venemaa ettevõte Severstaltrans. 2006. aasta oktoobris teatati plaanist viia ettevõte Tallinna börsile. Sel ajal kuulusid E.O.S-i omanikeringi Severstaltrans (78,6%), OÜ Circle (12%), Aadu Luukase perekond (4%) ja väikeaktsionärid (5,4%). Samal aastal liideti ettevõttega Trendgate'i terminal (mille tulemusel sai E.O.S-ist Eesti suurim kütuseettevõte) ja valmistati ette Eurodeki varade ülevõtmist. Varem oli ebaõnnestunud ettevõtte liitmine Pakterminaliga. Eurodeki liitmise osas aga kaubale ei saadud ja 2007. aastal sai selle uueks omanikuks Küprosel registreeritud firma Mercuria Energy Group Ltd (Eurodek muutis hiljem nime Vesta Terminaliks). Pärast 2007. aasta aprillisündmusi vähendas Venemaa järsult oma kaupade transiiti läbi Eesti. 2007. aastal teatas Severstaltrans plaanist võõrandada oma osalus ettevõttes. Pärast seda, kui Hollandi Royal Vopak, kellele kuulus pool Pakterminalist, ostis ettevõtte omanike ringist välja aktsionäri Trans-Kullo (mille etteotsa kuulusid Endel Siff ja Anatoli Kanajev), teatati ühinemiskõneluste alustamisest. Plaanis oli Pakterminali aktsiate üleandmine E.O.S-ile vastutasuks veerandi E.O.S-i aktsiate eest. 2008. aastal moodustati Eesti suurimate naftatransiidi ettevõtete Pakterminal ja E.O.S. ühendamisel uus ettevõte Vopak E.O.S., mille hallata oli 735 000-kuupmeetrine mahutipark ning neli süvaveekaid. Loodud ühisettevõttest kuulus N-Transile 65% ja Vopakile 35% (Vene transiidikontserni Severstaltrans nimi muudeti 2008. aasta algul N-Trans Company Groupiks). Seejuures jäi Vopakile võimalus oma osalust suurendada. Ajaleht Äripäev kuulutas E.O.S-i 1999., 2006. ja 2007. aastal Eesti edukaimaks ettevõtteks. "Meeletult edukas firma peab sünnipäeva" Äripäev, 3. detsember 2011 "Estonian Oil Service müüakse Vene tööstusgigandile maha" ärileht.ee, 22. september 2004 "Venelased viivad E.O.S.-i Tallinna börsile" Äripäev, 25. oktoober 2006 "E.O.S pole noteerimistaotlust veel esitanud" Äripäev, 25. oktoober 2006 "Vene transiidiärimehed punuvad intriigi" Äripäev, 8. detsember 2006 "Siff: E.O.S ja Pakterminal ei ühine" Äripäev, 8. detsember 2006 "Siff lükkas tagasi Severstaltransi ühinemispakkumise" Äripäev, 13. detsember 2006 VESTA TERMINAL TALLINN OÜ e-krediidiinfo.ee (vaadatud 15. novembril 2018) "Eurodek sai uue salapärase omaniku" Eesti Ekspress, 6. september 2007 "Naftajõe kuivamine toob koondamise" Äripäev, 6. august 2007 "Vene leht: Severstaltrans müüb oma Eesti naftakompleksi" ärileht.ee, 18. juuli 2007 "Kütuseveo ettevõtte E.O.S. müük lõpetab “Eesti moodi transiidi”" ärileht.ee, 19. juuli 2007 "Ossinovski: Alexelast võib EOS-i ostuga saada Eesti suurim naftatransiidifirma" ärileht.ee, 15. august 2007 "Severstaltrans võib müüa E.O.S.i Pakterminali Hollandi omanikule" majandus24.postimees.ee, 18. jaanuar 2008 "Ühinemine tõotab E.O.Si ja Pakterminali tõusulainele viia" majandus24.postimees.ee, 21. veebruar 2008 "Transiidifirmad Pakterminal ja E.O.S. otsustasid ühineda" majandus24.postimees.ee, 15. veebruar 2008 "Severstaltransist saab järgmine aasta N-Trans" majandus24.postimees.ee, 29. november 2007 "Vopak ja N-Trans asutasid ühisettevõtte" ärileht.ee, 24. aprill 2008 "Logisitkafirma juba neljandat korda Eesti kõige parim ettevõte" logistikauudised.ee, 26. november 2010 "E.O.S. sai 300 miljonit puhaskasumit" ärileht.ee, 10. august 2001 "Estonian Oil Service müüakse Vene tööstusgigandile maha" ärileht.ee, 22. september 2004